b'\n_START_ARTICLE_\nSatu Vasantola\n_START_PARAGRAPH_\nSatu Vasantola (s. 1965) on suomalainen toimittaja ja kirjailija. H\xc3\xa4n ty\xc3\xb6skentelee Helsingin Sanomissa. Aiemmin h\xc3\xa4n on toiminut muun muassa Tehyn j\xc3\xa4rjest\xc3\xb6lehden sek\xc3\xa4 Meid\xc3\xa4n perhe- ja Hyv\xc3\xa4 Terveys -lehden p\xc3\xa4\xc3\xa4toimittajana. Vuonna 2018 Tammi julkaisi h\xc3\xa4nen esikoisromaaninsa En palaa takaisin koskaan, luulen. Romaani voitti Tiiliskivi-palkinnon._NEWLINE_Etel\xc3\xa4pohjalainen Vasantola suoritti yhteiskuntatieteiden maisterin tutkinnon Helsingin yliopistossa sukunsa ensimm\xc3\xa4isen\xc3\xa4 akateemisesti koulutettuna. H\xc3\xa4n on opiskellut my\xc3\xb6s Illinois\xe2\x80\x99n yliopistossa Yhdysvalloissa sek\xc3\xa4 Helsingin Sanomien stipendill\xc3\xa4 Oxfordin yliopiston yhteydess\xc3\xa4 toimivassa Reutersin journalismi-instituutissa Englannissa._NEWLINE_Vuonna 2011 Aikakausmedia palkitsi Vasantolan vuoden parhaasta aikakauslehtip\xc3\xa4\xc3\xa4kirjoituksesta.'